นิกเกอิปิดเช้าพุ่ง 230.04 จุด หลัง FBI ยืนยันไม่ดำเนินคดี “ฮิลลารี”
นิกเกอิปิดเช้าพุ่ง 230.04 จุด หลัง FBI ยืนยันไม่ดำเนินคดี "ฮิลลารี"
7 พ.ย. 2559

ดัชนีนิกเกอิตลาดหุ้นโตเกียวปิดภาคเช้าพุ่งขึ้นในวันนี้ ดัชนีนิกเกอิปิดภาคเช้าพุ่งขึ้น 230.04 จุด หรือ +1.36% แตะที่ 17,135.40 จุดหลังจากสำนักงานสอบสวนกลางสหรัฐ (FBI) ยืนยันว่า นางฮิลลารี คลินตัน ผู้สมัครชิงตำแหน่งประธานาธิบดีสหรัฐจากพรรคเดโมแครต ไม่มีความผิดทางคดีอาญา ในกรณีที่นางฮิลลารีใช้อีเมลส่วนตัวเพื่อรับและส่งข้อความในขณะที่ดำรงตำแหน่งรัฐมนตรีกระทรวงการต่างประเทศสหรัฐ
หุ้นที่ปรับตัวขึ้นในช่วงเช้าวันนี้ นำโดยหุ้นกลุ่มธนาคาร กลุ่มอุปกรณ์การขนส่ง และกลุ่มหลักทรัพย์